AIŠKINAMASIS RAŠTAS

Dėl nuomos sutarties nutraukimo

1. **Parengto tarybos sprendimo projekto tikslai ir uždaviniai**

Eglė Agintė (toliau – nuomininkas) 2019 m. liepos 24 d. raštu prašo nutraukti 2015 m. lapkričio 26 d. pasirašytą Molėtų rajono savivaldybės ilgalaikio materialiojo turto nuomos sutartį Nr. T5-52 (toliau - Nuomos sutartis), pagal kurią išnuomotos 78,19 kv. m ploto patalpos vaikų darželio pastate, esančiame Molėtų r. sav., Alanta, Sodo al. 4-2. Nuomininkas rašte nurodo, kad keičia gyvenamąją vietą ir šiuo metu yra vaiko priežiūros atostogose. Atsižvelgus į tai, kad nuomininkas tvarkingai mokėjo nuomos mokestį ir mokesčius už komunalines paslaugas, Molėtų rajono savivaldybės administracija (toliau – Administracija) sutinka nutraukti Nuomos sutartį.

Nuomos sutarties 23.2 papunktis reglamentuoja, kad sutartis gali būti nutraukiama šalių susitarimu. Administracija nuomininką informavo, kad teiks Molėtų rajono savivaldybės tarybai sprendimo projektą dėl Nuomos sutarties nutraukimo šalių susitarimu.

Parengto sprendimo projekto tikslas – nutraukti šalių susitarimu Nuomos sutartį dėl nuomos patalpų, esančių Molėtų r. sav., Alanta, Sodo al. 4-2.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 26 punktas, 18 straipsnio 1 dalis;

Molėtų rajono savivaldybės ilgalaikio materialiojo turto viešojo nuomos konkurso ir nuomos ne konkurso būdu organizavimo tvarkos aprašo, patvirtinto Molėtų rajono savivaldybės tarybos 2019 m. sausio 24 d. sprendimo Nr. B1-16 „Dėl Molėtų rajono savivaldybės ilgalaikio materialiojo turto viešojo nuomos konkurso ir nuomos ne konkurso būdu organizavimo tvarkos aprašo patvirtinimo”, 8 punktas.

 **3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – atlaisvinamos patalpos, kurias Administracija galės naudoti savo veiklai arba skelbti patalpų nuomos konkursą.

Neigiamos pasekmės – nėra.

 **4. Priemonės sprendimui įgyvendinti**

Bus parengtas ir pasirašytas susitarimas dėl nuomos sutarties nutraukimo bei turto perdavimo – priėmimo aktas.

 **5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

 **6. Vykdytojai, įvykdymo terminai**

Molėtų rajono savivaldybės administracija.